އައްޑޫ ސިޓީގެ ޒުވާނުންގެ ފަރާތުން ރައީސް ނަޝީދަށް މަރުޚަބާ ދެންނެވުމަށް ޚާއްޞަ ހަފްލާއެއް ބާއްވައިފި. – Maldivian Democratic Party\n01 ޖޫން 2013\nއައްޑޫ ސިޓީގެ ޒުވާނުންގެ ފަރާތުން ރައީސް ނަޝީދަށް މަރުޚަބާ ދެންނެވުމަށް ޚާއްޞަ ހަފްލާއެއް ބާއްވައިފި.\nދިވެހިރައްޔިތުންގެ ޑިމޮކްރަޓިކް ޕާޓީ (އެމްޑީޕީ)ގެ ރިޔާސީ ކެންޑިޑޭޓް ރައީސް މުޙައްމަދު ނަޝީދަށް މަރުޚާބާ ދެންނެވުމަށް އައްޑޫ ސިޓީގެ ޒުވާނުން ޚާއްޞަ ހަފްލާއެއް ބާއްވައިފިއެވެ. އައްޑޫ ސިޓީ ފޭދޫ ބަނދަރުގައި ބާބެކިޔު އާއި މިޔުޒިކާއެކު ކުރިއަށް ދިޔަ މި ޚާއްޞަ ހަފްލާގައި ރައީސް ނަޝީދުގެ ހާޒިރުގައި 700އަށްވުރެ ގިނަ ޒުވާނުން އެމްޑީޕީއަށް ސޮއިކޮށް، މެންބަރޝިޕްގެ އިތުރު ފޯމްތައް އެމްޑީޕީގެ އައްޑޫ ސިޓީގެ އޮފީހާ ހަވާލުކޮށްފައެވެ.\nއައްޑޫ ސިޓީގެ ފޭދޫގައި ޒުވާނުން ރޭ ބޭއްވި ޙާއްޞަ ހަފްލާގައި ވާހަކަފުޅު ދައްކަފުޅު ދައްކަވަމުން ރައީސް ނަޝީދު ވަނީ، އެމްޑީޕީއަށް ގުޅީވަޑައިގަތް ޒުވާނުންނަށް ތަހްނިޔާ ވިދާޅުވެފައެވެ. އަދި ރައީސް ނަޝީދުގެ ވާހަކަފުޅުގައި ޒުވާނުންނަކީ ޤައުމުގެ ކުރިމަގުގެ ވަރަށް މުހިއްމު ބައެއް ކަމަށް ވިދާޅުވިއެވެ. އަދި ޒުވާނުން ސިޔާސީ ލީޑަރުންނަށް ހަދައިދޭނެ ހަމައެކަނި ޕާޓީއަކީ އެމްޑީޕީ ކަމަށްވެސް ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ އެމްޑީޕީއަކީ ޒުވާނުންގެ ޕާޓީއެއް ކަމަށާއި ޕާޓީގެ ހުރިހާ ސިޔާސަތެއް ގުޅިފައި ވާނީ ވެސް ޒުވާނުންނާ ކަމަށެވެ. އަދި އެމްޑީޕީގެ މެނިފެސްޓޯއަކީ އައްޑޫ ސިޓީއަށް ކުރިއެރުން ގެނުވައިދޭނެ، އައްޑޫގެ ވިންދާ ގުޅިފައިވާ މެނިފެސްޓޯއެއް ކަމަށެވެ. ރައީސް ނަޝީދުގެ ވާހަކަފުޅުގައި އައްޑޫ ރައްޔިތުންގެ ފަރާތުން ކިޔަމުންދާ މަރުބާއަށާއި އަދާކޮށްދެއްވަމުންދާ ފުރިހަމަ މެހްމާންދާރީއަށް ޝުކުރު އަދާ ކުރެއްވިއެވެ.\nއައްޑޫ ސިޓީގެ ޒުވާނުން އިސްނަގައިގެން ބޭއްވި މި ހަފްލާގައި އެމްޑީޕީގެ ޒުވާނުންގެ ހިއްވަރުގެ ރައީސާ އައިމިނަތު ޝައުނާ ވާހަކަ ދެއްކެވިއެވެ. ޝައުނާގެ ވާހަކައިގައި ރާއްޖޭގައި ހިޔާލުފާޅުކުރުމުގެ މިނިވަންކަން ހޯދައިދިން ޕާޓީއަކީ އެމްޑީޕީކަން ފާހަގަކުރައްވާ ޒުވާނުންނާ ގުޅުންހުރި ވާހަކަތައްވަނީ ދައްކަވާފައެވެ. އަދި އެމްޑީޕީއަކީ ޒުވާނުން ބަޔަކަށް ހަދާނެ ހަމައެކަނި ޕާޓީކަމުގައިވެސް ވިދާޅުވެ، ޒުވާނުން ރިހެބިލިޓޭޓް ކޮށްދިނުމާއި ޒުުވާނުންނަށް މަތީ ތައުލީމް ލިއްބައިދިނުމުގެ މަގު ފަހިކޮށްދޭނެ ސިޔާސަތު އޮތް ޕާޓީއަކީ ހަމަ އެކަނި އެމްޑީޕީކަމަށް ވިދާޅުވިއެވެ.\nރޭގެ މި ހަފްލާގައި އައްޑޫ ސިޓގެ ޒުވާނުންގެއ ފަރާތުން ވާހަކަދެއްކެވި ޒުވާނުންގެ މަންދޫބު އިބްރާހިމް އަސްއަދު ދެއްކެވި ވާހަކައިގާ ޒުވާނުން އެމްޑީޕީއާ ގުޅެންބޭނުންވަ ސަބަބުތައް ބަޔާން ކޮށްދެއްވިއެވެ. އޭގެ ތެރޭގައި އައްޑޫ ސިޓީގެ ޒުވާނުންނަށް އަދުލު އިންސާފު ލިބެން އައްނަނީ އެމްޑީޕީގެ ރިޔާސީ ކެންޑިޑޭޓް މިފަހަރުގެ ރިޔާސީ އިންތިޚާބްގައި އެއްބުރުން ހޮވައިގެން ކަމަށް ވަނީ ފާހަގަ ކޮށްފައެވެ. އަދި އިންސާފެއް ނުލިބި ލިބެމުންދާ އަނިޔާތަކަށް ނިމުމެއް އަންނާނީވެސް ރައީސް ނަޝީދުގެ ވެރިކަމެއް ޤާއިމްވެގެން ކަމުގައި އައްޑޫ ޒުވާނުން ދެކޭ ކަމަށް ޒުވާނުންގެ ފާރާތުން ވާހަކަދެއްކެވި އިބްރާހިމް އަސްޢަދު ހާމަކުރެއްވިއެވެ. އަދި ޒުވާނުންނަށްވެސް އަނިޔާއެއް ލިބޭ ކޮންމެ ހިނދެއްގައި ޒުވާނުންގެ ޙައްޤުގައި ވާކާލާތުކޮށް، އިންސާނީ ޙައްޤާއި ޒުވާނުންގެ ޙައްޤުގައި އިސްނަގާ ޕާޓީއަކީ އެމްޑީޕީ ކަމަށް އައްޑޫ ސިޓީއަށް ނިސްބަތްވާ އެހެން ޕާޓީތަކުގެ ޒުވާނުންވެސް ފާހަގަ ކުރަމުން އަންނަ ކަމަށް ވިދާޅުވިއެވެ.\nޒުވާނުންގެ މަންދޫބު އަސްއަދު ވާހަކައިގާ ރައީސް ނަޝީދަކީ އަބަދުވެސް ޒުވާނުންގެ ކުރިއެރުމާއި ޒުވާނުންގެ ޙައްޤުތަކަށް އިސްކަންދެއްވާ ފަރާތެއްކަން އައްޑޫ ސިޓީގެ ޒުވާނުން ޤަބޫލު ކުރާ ކަމަށާއި ޒުވާނުންނަށް ދިމާވާ ކޮންމެ ދަތި އުނދަގޫ ދަނޑިވަޅެއްގައި ޒުވާނުންގެ ޙައްޤުގައި ވާކާލާތު ކުރައްވާ ލިޑަރެއް ކަމަށް ހާމަކުރެއްވިއެވެ. ނަތީޖާއެއްގެ ގޮތުން އެހެންޕާޓީތަކަށް ނިސްބަތްވާ އައްޑޫ ސިޓީގެ ގިނަ ޢަދަދެއްގެ ޒުވާނުން މިހާރު ތިބީ އެމްޑީޕީއާއި އެމްޑީޕީގެ ރިޔާސީ ކެންޑީޑޭޓް ރައީސް ނަޝީދުގެ ފަހަތްޕުޅުގައި ކަމަށް ހާމަކުރެއްވިއެވެ.\nއައްޑޫ ސިޓީގެ ޒުވާނުން އިންތިޒާމް ކޮށްގެން ފޭދޫ ބަނދަރު ސަރަޙަށްދުގައި ބޭއްވި ހަފްލާ ތަޢާރަފް ކޮށްދެއްވީ އައްޑޫ ސިޓީގެ ރައީސް އަޙްމަދު އަދުހަމް އެވެ. އަދުހަމު ވިދާޅުވިގޮތުގައި އައްޑޫ ސިޓީގެ ހުރިހާ ރަށަކުން މީހުން ހިމެނޭ ގޮތަށް އެ ޕާޓީ އަށް ރޭ 700 އަށްވުރެ ގިނަ މެންބަރުން ސޮއިކުރައްވާފައިވާ ފޯމް އެމްޑީޕީއަށް ލިބިފައިވާ ކަމަށެވެ. އަދި މީގެ އިތުރުން ވެސް ސޮއިކުރަން ބޭނުންވި އެތައް ބަޔަކު ތިބިނަމަވެސް ރޭގެ ވަގުތު ތަންނުދިނުމުގެ ސަބަބުން ވަރަށް ގިނަ ބަޔަކަށް ވަނީ ސޮއި ނުކުރެވިފައިކަމުގައި އަދުހަމު ވިދާޅުވިއެވެ.\nޖޯޝާއި ފޯރީގައި ކުރިޔަށް ދިޔަ ރޭގެ މި ބާބަކިޔުއާއެކު ބޭއްވި މި ހަފްލާގައި ޒުވާނުން ގެ ބޮޑުބެރާ އައްޑޫ ސިޓީގެ ޒުވާން މިއުޒިކް ގުރޫޕުން މިއުޒިކް ހުށަހަޅައި ދިނުން އޮތެވެ. މި ޝޯގްވައި ރިވެރިން ގްރޫޕްގެ ބޮޑުބެރާއި، ބްލެކްޕާލް ޖޭޒް ބޭންޑްއާއި، އަދި މުހުތާރުގެ ގްރޫޕުން އައިޓަމް ހުށަހަޅާދީފައިވެއެވެ.


Muhdhathu hamavefai huri vaccine jehi massalaigai muvazzafunthakeh suspend koffi - One Online\nވިލިމާލެ ހޮސްޕިޓަލް --- ފޮޓޯ: ވިލިމާލެ ހޮސްޕިޓަލް ފޭސްބުކް ޕޭޖް\nވިލިމާލޭ ހޮސްޕިޓަލުން މުއްދަތު ހަމަވެފައި ހުރި ވެކްސިނެއް ކުޑަކުއްޖަކަށް ދިން މައްސަލައިގައި އެ ހޮސްޕިޓަލުގެ މުވައްޒަފުންތަކެއްް ސަސްޕެންޑުކޮށްފިއެވެ.\nއައިޖީއެމްއެޗްގެ ދަށުން ހިންގާ ވިލިމާލޭ ހޮސްޕިޓަލުން މުއްދަތު ހަމަވެފައިވާ ވެކްސިން ޖެހި މައްސަލައެއް ފެންމަތިވެ އެ މައްސަލަ ސީރިއަސް މައްސަލައެއްގެ ގޮތުގައި އެ ހޮސްޕިޓަލުން ދަނީ ބަލަމުންނެވެ. އަދި އެކަމާ ގުޅިގެން ވިލިމާލޭ ހޮސްޕިޓަލުން ވެކްސިން ޖެހުން ވަގުތީ ގޮތުން ވަނީ ހުއްޓާލައިފައެވެ.\nއައިޖީއެމްއެޗްގެ މީޑިއާ އޮފިޝަލް "ވަން" އަށް މިއަދު ވަނީ، އެ މައްސަލައާ ގުޅިގެން ވިލިމާލޭ ހޮސްޕިޓަލުގެ މުވައްޒަފުންތަކެއް ސަސްޕެންޑުކޮށްފައިވާކަން ކަށަވަރުކޮށްދެއްވައިފައެވެ. ނަމަވެސް ސަސްޕެންޑު ކުރީ ކިތައް މުވައްޒަފުންކަމެއް، އަދި އެކަމާ ގުޅުންހުރި އިތުރު އެއްވެސް ތަފުސީލެއް ނުދެއްވައެވެ.\nއޮފިޝަލް ވިދާޅުވީ މައްސަލަ ތަހުގީގު ކުރަމުންދާތީ ސަސްޕެންޑު ކުރި މުވައްޒަފުންގެ އަދަދު ހާމަކުރެވެން ނެތް ކަމަށެވެ.\nއެ މައްސަލަ އާންމުންގެ ސަމާލުކަމަށް ގެނައީ ވިލިމާލެ ޕީޕީއެމް ސްޓިއަރިން ކޮމިޓީގެ މެމްބަރު އައިމިނަތު ސީނާ މުހައްމަދެވެ.\nމުއްދަތު ހަމަވެފައިވާ ވެކްސިންގެ ފޮޓޯއަކާއެކު އޭނާ ކުރެއްވި ޓުވީޓެއްގައި ވިދާޅުވީ، ވިލިމާލެ ހޮސްޕިޓަލުން ހަ މަހުގެ ތުއްތު ކުއްޖަކަށް މުއްދަތު ހަމަވެފައިވާ ވެކްސިނެއް ދޭން އުޅެފައިވާ ކަމަށެވެ. އަދި އެކަން ފާހަގަވެގެން ކުއްޖާއަށް ވެކްސިން ދޭން ކުއްޖާގެ ބައްޕަ އިންކާރުކޮށްފައިވާ ކަމަށް ވިދާޅުވިއެވެ.\nއޭނާ ހިއްސާކޮށްފައިވާ ފޮޓޯއިން އެއީ ކޮން ކަހަލަ ވެކްސިނެއް ކަމެއް ނޭނގުނު ނަމަވެސް، އެ ވެކްސިންގެ މުއްދަތު ހަމަވާ ތާރީހެއް ކަމަށް ޖަހާފައި އިންނަނީ މިދިޔަ ޖަނަވަރީ މަހުގެ އެއް ވަނަ ދުވަހެވެ.\nގުޅޭ ޓެގު އައިޖީއެމްއެޗް ވިލިމާލެ


އަންވަރު އިބްރާހީމް 04 September 2018, 22:18\n(02 ސެޕްޓެމްބަރު 2018 އާ ގުޅޭ)\nފޯނު ބާއްވާކަށް އަހަރެން ބޭނުމެއް ނުވިއެވެ. ބޭނުންވީ ނައުފަލާ ވާހަކަދައްކާށެވެ. އޭނާ ވެސް ބޭނުންވީ އެގޮތެވެ. އެހިތުގައި ވެސް ޖަހަނީ އަހަރެންގެ ހިތުގައި ވެސް ޖަހާ ވިންދެވެ. އެފަދަ ޖަޒުބާތެކެވެ.\n"އަހަރެންގެ އޮފީހުން އެބަ އޮތް މާދަމާ ދާލަމަށް ދާން ރާވާފައި. އެތާ އޮންނަ ޚާއްޞަ ޖަލްސާއަކަށް. މެނިފެސްޓޯ އިއުލާންކުރުމުގެ ޖަލްސާއަށް. އެންމެން ވެސް ދާންޖެހޭ" އަހަރެން ބުނީމެވެ.\n"އަހަރެމެންނަށް ވެސް އޮތީ ކިޔާފައި. ހާޒިރި ބަލާނެކަމަށް ވެސް އޮތީ ބުނެފައި. ދާނަންތަ؟" ނައުފަލް ސުވާލުކުރިއެވެ.\n"ދެން ނުގޮހެއް ނުހުރެވޭނެއްނު. ވަޒީފާ ބޭނުންނަމަ ޖެހެނީ ދާން" އަހަރެން ބުނީމެވެ.\n"ތިހެންވިއްޔާ އަހަރެންވެސް ދާނަން. ދިމާވާނެތާ؟" ނައުފަލް ބުންޏެވެ.\n"ނުދިޔަޔަސް ދިމާވެދާނެއްނު" އަހަރެން ބުނީމެވެ.\n"ކިހިނެއް؟" ނައުފަލް ސުވާލުކުރިއެވެ.\n" މިގެއަށް އައުމުން." ނުސީދާ ގޮތަކަށް އެކުވެރިޔާއަށް އަހަރެން ދައުވަތު ދިނީމެވެ.\n"ނުކެރޭނެ. އަހަރެންނަށް ދޭނީ ކޮން ކަހަލަ ބޮނޑިއެއް ކަމެއްވެސް ނޭނގޭ" ހިނިގަނޑަކާއެކު ނައުފަލް ބުންޏެވެ.\n"މި ގޭގައި މާގިނަ ވައްތަރުގެ ބޮނޑިއެއް ނުހުރޭ. ހުންނަ ނަމަ ބޭނުން ވައްތަރެއް އިޚުތިޔާރުކުރަން ދޭނަން" އަހަރެން ވާހަކަދެއްކީ ވަރަށް މަޖާޒީ ގޮތަކަށެވެ. އެކުވެރިޔާގެ ވާހަކަތައް ހުރީވެސް އެފަދަ ގޮތަކަށެވެ. އެންމެ ފަހުން ވާހަކަތައް ނިންމާލީ މާދަމާރޭ އޮންނަ ޖަލްސާއަށް ދާލަމަށް ދާގޮތަށެވެ.\nޖެހިގެން އައި ދުވަހުގެ ރޭގަނޑު އަށެއް ނުޖަހަނީސް އަހަރެން މިސްރާބު ޖެހީ ދާލަމާ ދިމާއަށެވެ. އާއްމުކޮށް ހުޅުވާލެވިފައިވާ ދާލަމަށް އެތައް ބަޔަކު ދިޔައީ ހާޒިރުވަމުންނެވެ. ދަރުބާރުގޭ ކައިރީ އަހަރެން މަޑުކޮށްލައިގެން ހުރީ ނައުފަލް އަންނަން ދެނެވެ. އޭނާގެ އިންތިޒާރުގައެވެ.\nމާގިނައިރަކު އިންތިޒާރުގައި ހުންނާކަށް ނުޖެހުނެވެ. ބާރު ހިނގުމުގައި ނައުފަލް އަންނަތަން ފެނުނެވެ. އެ ހިނގުން ވެސް އަހަރެންނަށް ރީއްޗެވެ. އެ ބެލުންވެސް ފިސާރި ރީއްޗެވެ. އެ ވާހަކަދެއްކުން އަދި މާރީއްޗެވެ. އެ ގާތްކަން އަދި މާ ފުރިހަމައެވެ.\nނައުފަލާއެކު އަހަރެން ދާލަމާ ދިމާއަށް ހިނގައިގަތީމެވެ. އޭރު އެކި ކޮޅުކޮޅަށް މީހުން ހިނގާބިނގާވެ އުޅެއެވެ. ޖަލްސާ އޮންނަ ސަރަހައްދަށް ދެވެންދެން ދާލަމުގެ އެކި ދިމަދިމާގައި ވަނީ ވަށް މޭޒުތަކާއި ގޮނޑިތައް އަތުރާފައެވެ. ބައެއް މޭޒުތަކުގެ ދޮށުގައި މަޑުކޮށްލައިގެން މީހުން ތިއްބެވެ.\nވަކި ހިސާބަކަށް ގޮސް ނައުފަލް މަޑުކޮށްލިއެވެ. އަހަރެންވެސް މަޑުކޮށްލީމެވެ.\n"ހިނގާ އިށީންނަން" ނައުފަލް އެދުނެވެ.\n"ޖަލްސާ އޮންނަ ހިސާބަކަށް އަދި ނުދެވެއެއްނު" އަހަރެން ބުނީމެވެ.\n"މި ތަންވެސް ރަނގަޅެއްނު. ކޮންމެހެން އެހިސާބަށް ދާކަށް ނެޖެހޭނެތާ. ކާޑުގައި އޮތީ ދާލަމޭ. އަހަރެމެން މިތިބީ ދާލަމުގައި" ނައުފަލް ބުންޏެވެ.\n"މިއީ ލޯބިވެރިން ތިބެން ހަދާފައި ހުރި ތަނެއް ކަންނޭނގެ" އަހަރެން ބޭނުންވީ އެކުވެރިޔާ ބުނަނީ ކީކެތޯ ބަލާށެވެ.\n"މާ ރަނގަޅެއްނު. އަވަހަށް އިށީނދޭ" ނައުފަލް ބުންޏެވެ.\n"ހަމަ މަޑުކުރަންވީތަ؟" ކުޑަ ހައިރާންކަމަކާއެކު އަހަރެން ސުވާލުކޮށްލީމެވެ. އެއަށްފަހު އިށީނެވެ. ޖެހޭ ތާޒާ ވައިގެ ތެރެއަށް ފުންނޭވައެއް ލީމެވެ.\nވާހަކަ ފެށީ ނައުފަލްއެވެ. އޭނާ ކިޔައި ދިނީ އޭނާއަށް އަހަރެން ފެނުނު ގޮތެވެ. އޭނާގެ ހިތުގައި އަހަރެން ކުރެހުނު ގޮތެވެ. އެހިތުގައި އޮތް ލޯތްބެވެ. އަހަރެން އިނީ އަޖައިބު ވެފައެވެ. އަހަރެންނާ ވާހަކަދައްކަން އޭނާ ކުރި މަސައްކަތްތައް އަޑު އަހާފައެވެ.\nއެ ވާހަކަތަކަށް ފަހު ނައުފަލްގެ ލޯބި އަހަރެންނަށް ހުށަހެޅިއެވެ. އެ ބޮޑު ދާލަން ހެކިކޮށެވެ. ވަށައިގެންވާ ކަނޑު ހެކިކޮށެވެ. އެރޭގެ ހިތްގައިމު ހަނދާއި ތަރިތައް ހެކިކޮށްފައެވެ. އަހަރަންނަށް އިނދެވުނީ ބުނާނެ އެއްޗެއް ނޭނގިފައެވެ. ހީވީ ފިލްމީ މަންޒަރެއް ކުރިއަށް ދިޔަ ހެންނެވެ. ނަމަވެސް އެއީ އަސްލުކަން ހިތުން ގަބޫލުކުރެވުނެވެ. އެހެންވެ އެ ލޯތްބަށް އަހަރެން ރުހުނީމެވެ. އޭނާއާއެކު ކުރިއަށް ދިއުމަށް ނިންމީމެވެ.\n"މިތަނަށް ތި އައީ މިކަން ކުރަންދޯ؟" އަހަރެން ސުވާލުކުރީމެވެ.\n"މި ދާލަމަކީ އަހަރެންގެ ލޯތްބާ އެންމެ ގުޅޭ ތަން. ނީރާއާ ވާހަކަދައްކަން ފުރުޞަތު ލިބުނީ މި ދާލަން ހުޅުވީރޭ. އޭގެ ފަހުން ނީރާއާ ދިމާވީ ވެސް މި ދާލަމުން. ނީރާގެ ނަންބަރު ލިބުނީ ވެސް މި ދާލަމުން. މި ލޯބި މި ހުށަހެޅީވެސް މި ދާލަމުގައި. އެހެންވީމާ މި ދާލަމަކީ އަހަރެމެންގެ މި ގުޅުން ރަމްޒުކޮށްދޭ ނިޝާނެއް. މިލޯބި ގުޅުވައިދިން ހަނދާނެއް" ނައުފަލް ބުންޏެވެ.\nއަހަރެންވެސް އަހަރެންގެ އިހުސާސްތައް ނައުފަލަށް ކިޔައިދިނީމެވެ. އަހަރެންގެ ހިތުގައި އޭނާއަށް އޮތް ޖާގަ ބުނެދިނީމެވެ. ދުވަހަކުވެސް ވަކި ނުވުމަށާއި ގުޅުން ކަނޑާ ނުލާނެކަމަށް ވަޢުދުވީމެވެ. ދެ މީހުން އެތަނުން ތެދުވީ ދާލަމުން އުފެދުނު ލޯބީގައި އުފާވެރި މާދަމާއަކަށް ދިއުމަށް އަތުގުޅާލަމުންނެވެ. އޭރު ޖަލްސާ ނިންމާފައި މީހުންތައް މާލެއާ ދިމާއަށް އަންނަނީއެވެ. އަހަރެމެން ވެސް އައިކޮޅަށް ހިނގައިގަތީމެވެ.


Addu city ge4sarahahdheh himaayaikohfi – Iru\nއައްޑޫސިޓީގެ4ސަރަޙައްދެއް ހިމާޔަތްކޮށްފި\nއައްޑޫސިޓީގެ4ސަރަޙައްދެއް ހިމާޔަތްކޮށްފައިވާ ތަންތަނުގެ ގޮތުގައި ހަމަޖައްސައިފިއެވެ.\nއައްޑޫ ސިޓީން ހިމާޔަތްކޮށްފައިވާ ސަރަހައްދުތަކަކީ، މާކިޅި އާއި ފެހެލެ ކިޅި ސަރަހައްދާއި، މާފިށި ކިޅި ސަރަހައްދާއި، މަތި ކިޅި ސަރަހައްދެވެ. އައްޑޫގެ4ސަރަހައްދެއް ހިމާޔަތް ކުރުމަށް ރައީސުލްޖުމްހޫރިއްޔާ އިބްރާޙިމް މުޙައްމަދު ޞަލިހް ނިންމަވާފައިވަނީ މިމަހުގެ 8 ވަނަ ދުވަހުއެވެ.\nމި4ސަރަޙައްދަކީ އައްޑޫ ސިޓީ ބަޔޮސްފިއަރ ރިޒާވަކަށް ހެދުމަށް 30 ސެޕްޓެންބަރު 2019 ގައި ޔުނެސްކޯ އަށް ހުށަހެޅިފައިވާ، ތިމާވެށީގެ ގޮތުން ޚާއްސަ ސިފަތަކެއް ލިބިގެންވާ ސަރަޙައްދުތަކެކެވެ.\nއައްޑޫ ސިޓީ ބަޔޮސްފިއަރ ރިޒާވަކަށް ހެދުމަށް ޔުނެސްކޯއަށް ހުށަހަޅާފައި ވަނީ އާންމުންގެ ޚިޔާލު ހޯދުމުގެ ސަރވޭއިން އައްޑޫ ސިޓީގެ %97 ރައްޔިތުން ބޭނުންވާކަމަށް އެންވަޔަރަންމަންޓް މިނިސްޓަރ ވަނީ ވިދާޅުވެފައެވެ. އަދި އެސަރަޙައްދުތައް ޙިމާޔަތްކުރުމަށް ހުށަހެޅީ ކަމާބެހޭ މިނިސްޓްރީ ތަކާއި، އިދާރާތަކާއި، އެކި ސިނާޢަތްތަކާވެސް މަޝްވަރާކުރެއްވުމަށްފަހުގައި ކަމަށްވެސް މިނިސްޓަރ ވިދާޅުވިއެވެ.\nމި ތަންތަން ހިމާޔަތްކުރުމުގެ ކަންކަން ކުރިއަށް ގެންދަވާއިރު، އައްޑޫ ސިޓީގެ ޢުމްރާނީ ތަރައްޤީއާއި ގުޅޭ މަޝްރޫޢުތަކަށް ހުރަސްނޭޅޭނެ ފަދަ ގޮތަކަށް ކަންކަން ހަމަޖެއްސެވުމަށް ވަޒީރުންގެ މަޖިލީހުން ވެސް ވަނީ ނިންމާފައެވެ.


Rohingya refugeen ehen rashakah badhalu kuranee | Mihaaru\nރޮހިންޖާ ރެފިއުޖީން އެއްވުމެއްގައި: ރެފިއުޖީން ބަދަލު ކުރާ ރަށުގައި ތިމާވެށީގެ މައްސަލަތައް ބޮޑު ކަމަށްވޭ. --ފޮޓޯ:އޭއެފްޕީ\n20 އޮކްޓޯބަރ 2019 - 16:23 1 comment\nބަންގްލަދޭޝް އިން ކުރިން ވެސް ބުނެފައި ވަނީ ރެފިއުޖީންގެ ތެރޭން އެއް ލައްކަ މީހުން އެ ރަށަށް ބަދަލު ކުރަން ބޭނުންވާ ކަމަށެވެ. ބޭނުމަކީ ރެފިއުޖީ ކޭމްޕްތަކުގެ ތޮއްޖެހުން ކުޑަކުރުމެވެ. މިއަންމާގެ މިލިއަނެއްހާ ރޮހިންޖާ ރެފިއުޖީން ބަންގްލަދޭޝްގެ ކޭމްޕްތަކުގައި ދިރިއުޅެ އެވެ.\nރަކީން ސްޓޭޓުގައި ދިރިއުޅޭ ރޮހިންޖާ ދަރިކޮޅުގެ މުސްލިމުންނާ ދެކޮޅަށް މިއަންމާ ސިފައިން އޮގަސްޓް 2017 ގައި ފެށި އަސްކަރީ އޮޕަރޭޝަނާ ގުޅިގެން 740،000 ރޮހިންޖާ ރެފިއުޖީން ވަނީ ބަންގްލަދޭޝް އަށް ހިޖުރަކޮށްފަ އެވެ.\nބަންގްލަދޭޝްގެ ރެފިއުޖީ ކޮމިޝަނާ މަހްބޫބް އާލަމް ވިދާޅުވީ ރެފިއުޖީންގެ ގިނަ މީހުން މިހާރު ވަނީ އެ ރަށަށް ބަދަލުވާން އެއްބަސްވެފައި ކަމަށެވެ. ރެފިއުޖީން ބަދަލުކުރާނެ އިރެއް އޭނާ ވިދާޅެއް ނުވެ އެވެ.\nތަޖްރިބާކާރުން ބުނާ ގޮތުގައި ރޮހިންޖާ ރެފިއުޖީން ބަދަލު ކުރާ ރަށަކީ މީހުން ދިރިއުޅެން ކަމުދާނެ ތަނެއް ނޫން ކަމަށެވެ. މޫސުމަށް އަންނަ ބަދަލާ އެކު އެ ރަށުގައި ފެންބޮޑުވެ އަދި ރާޅު އަރައި ކަމަށްވެ އެވެ. ނަމަވެސް ބަންގްލަދޭޝް ސަރުކާރުން ބުނެފައި ވަނީ ރަށް ވަށާ ނުވަ ފޫޓް އުސް ތޮށިގަނޑެއް ލައިފައިވާ ކަމަށެވެ.\nއިތުރު ލިޔުންތައް ރޮހިންޖާ ބަންގްލަދޭޝް މިއަންމާ